Kære forhandlingsleder og statsminister Mette Frederiksen,

kære partiledere!

Ønskeseddel til den kommende regering

Snart er det december, tiden hvor mange børn skriver deres ønskeseddel. Selv om de allerfleste bedsteforældre i Danmark har det godt materielt, og vi egentlig kun ønsker os en varm hue til jul, så vil jeg nu for en gangs skyld også skrive en ønskeseddel. Alle mine ønsker handler om børnenes bedste og om et humant menneskesyn.

* Inkorporer FNs Børnekonvention i dansk lovgivning
* Ingen børnefamilier og unge mennesker i udrejsecentre
* De fem danske børn i Syrien hjem med deres mødre
* Ingen udvisninger til lande som Syrien og Afghanistan
* Fokus på det positive i, at integrationen stort set er en succes i Danmark, og at danskerne er gode til integrationsarbejde. Der er utallige gode eksempler.

Det er vigtigt, at min ønskeseddel bliver opfyldt, for at Danmark kan beholde sit gode internationale omdømme. I må kompromisse jer frem. Det er et puslespil at sammensætte en regering med deltagelse af flere partier. Mange ønsker skal tilgodeses fra vidt forskellige partnere. Men det må kunne lykkes.

Held og lykke med arbejdet og venlige hilsener fra

Pia Sigmund – med i netværket Bedsteforældre for Asyl og Børnene hjem fra Syrien NU! – og bedstemor til tre

[pia@historiebazaren.dk](mailto:pia@historiebazaren.dk)

[www.historiebazaren.dk](http://www.historiebazaren.dk)